ડેરા સચ્ચા સૌદાના પ્રમુખ ગુરમીત રામ રહીમ સિંહ હાલ જેલમાં કફોડી સ્થિતિમાં છે, ત્યારે તેની કથિત પુત્રી હનીપ્રીત ઇંસાના ઠેકાણાની પણ ભાળ મળી ગઇ છે. નોંધનીય છે કે, રામ રહીમ જેલમાં બંધ થતાં જ હનીપ્રીત નાસી છૂટી હતી. રામ રહીમના દરેક કાળા કામમાં તેનો સાથ આપનાર હનીપ્રીત પર દેશદ્રોહ સહિત અનેક આરોપો છે અને પોલીસે તેની વિરુદ્ધ લુકઆઉટ નેટિસ પણ બહાર પાડી હતી. ડેરા સચ્ચા સૌદાના ઉદયપુરના પ્રમુખ પ્રદીપે જાણકારી આપી હતી કે, હનીપ્રીત નેપાળમાં છે. શનિવારે મોડી રાત્રે હરિયાણા પોલીસે પ્રદીપની ધરપકડ કરી હતી.